664 
INSCRIPTIONES GRAECAE, 
EX ANTIQUIS MONUMENTIS ET LIBRIS EDITIS DE- 
PROMPTAE, RESTITUUNTUR ET EXPLICANTUR. 
PART AT | 
AUCTORE 
FRIDERICO GRAEFE. 
Dissertatio, lecta d. 31. Octobr. 1821. 
Excussis Inscriptionibus metricis, quibus Ed. Dodwell Itinera- 
rium suum exornavit, superest, ut prosaicas quasdam notabiliorum 
tractemus , quales jam ante -in transcursu notavimus. Nequé enim 
id acturi sumus, ut in quaelibetcunque hujus generis fragmenta, le- 
via saepe , aut nimis truncata et obscurata, eadem, qua id supra 
fecimus, curiositate inquiramus, sed ut, delectu habito, aliquam certe 
operam illis navemus monumentis , quae si a nobis illustrari satis 
non possint, digna certe sunt, quae iterum atque iterum oculis eru- 
ditorum hominum subjiciantur. Et quemadmodum in rerum natura 
ea, quäe plane non tanguntur, interdum ipso longiore situ pereunt, 
ita passim literarum quoque monumentis accidit, ut per aliquod tem- 
pus non attrectata, mox longae oblivioni tradantur; cum contra, ma- 
turius tentata, imo, ut fit, iniquius adeo tractata et vexata, facilius 
inveniant, a quibus brevi post in clarissimam lucem vindicentur et 
pristino suo nitori restituantur. Etsi igitur in explicandis his diff- 
cilioribus inscriptionibus successus conatibus nostris fortasse non 
omnino respondebit, spes tamen est, fore, qui frustrato älius conatu 
aut allecti aut offensi, alia via felicius ad scopum pertingant. 
